Aralar (alderdi politikoa) - Wikipedia

# Aralar (alderdi politikoa)

### Wikipedia(e)tik

Logotipoa

Aralar Euskal Herriko alderdi politiko abertzale eta ezkertiarra da. Euskal Herritarroken zatiketa baten ondorioz sortu zen.

## [aldatu] Historia

90ko hamarkadan sortu zen Herri Batasunako (HB) eta Euskal Herritarrok-eko (EH) korronte kritiko moduan, Patxi Zabaleta buru delarik.

2000. urtean ETAren su etena amaitzean, Euskal Herritarrokeko sektore nagusia Batasuna alderdian birsortzea erabaki zuen. Aralarrek ezker abertzale ofizialari ETAri buruzko hausnarketa eza leporatu eta bere barne antolakuntza motak kritikatu zuten, ondorioz Aralar alderdi politiko independiente gisa ezartzea eragin zuen.

Espainiako Kongresurako aurkeztu zen 2004ko martxoan, Zutikekin koalizioan Euskal Autonomia Erkidegotik, eserlekurik lortu gabe. Nafarroatik aurkezteko Nafarroa Bai (NaBai) koalizioa bultzatu zuten, EA, Batzarre, EAJ eta independenteekin elkartuta (eserleku bat lortu zuten eta Uxue Barkos independenteak hartu zuen), eta honela Nafarroako abertzaleek lehen aldiz lortu zuten errepresentazioa kongresuan.

Europako hauteskundeetara aurkeztu zen 2004. urtean, eta ez zuen eserlekurik lortu.

2004ko azaroan Donostian II. Kongresua ospatu zen, eta Zabaleta aukeratu zen berriz alderdiko koordinatzaile orokorra izateko. Alderdiaren gazteria eratu zen 'Iratzarri' izenpean. Militanteek alderdi independiente moduan jarraitzea aukeratu zuten.

2005ko Legebiltzarrerako hauteskundeetan Gipuzkoatik parlamentari bat lortzen du.

2006ko azaroaren 18 eta 19an Bilboko euskalduna jauregian III. Kongresua ospatuko du

## [aldatu] Ideologia

Abertzalea eta ezkertiar moduan definitzen dira, eta bereak egiten dituzte ezker abertzaletasunaren errebeindikazio historikoak:

- Demokrazia.
- Sozialismoa.
- Independentismoa. Euskal Herriaren independentzia nahi dute errepublika independente moduan, autodeterminazio eskubidearen bitartez eta herri den aitormena lortuz.
- Estatuaren biolentziaren aurkakoa (polizia eta militarrak) eta ETArenaren aurkakoa, bide politikoak defendatzen ditu, eta desobedientzia zibila erabiltzen du borrokarako.
- Ingurumena eta antiglobalizazioa.

## [aldatu] Kritikak

Jatorrizko alderdiak eta haren inguru sozialak luze eta gogor kritikatu izan du. Erradikalismoaren "makillajetzat" egotzia EAJ eta EAgatik, baita PP eta PSE-EE alderdiengatik ere. Ezker abertzalean jatorria duen alderdia denez, sektore ofizialaren eta Aralarren arteko harremanak zailak izan dira, eta azken boladan Aralarrek kale borroka jasan behar izan du bere egoitza batzuetan, adibidez Donostian. Bere eragin gune nagusia Nafarroa da, gainontzeko herrialdeetako erakundeetan duen presentzia ahulagoa delarik.

## [aldatu] Kanpo loturak

- Webgune ofiziala
- Aralarren Nortasuna webgune berean

"http://eu.wikipedia.org../../../a/r/a/Aralar_%28alderdi_politikoa%29.html"(e)tik eskuratuta

Kategoriak: Euskal alderdi politiko abertzaleak | Aralar alderdia

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Asturianu
- Deutsch
- English
- Español